Deterrence Dispensed

Ang Deterrence Dispensed ay isang online na pangkat na nagpapalaganap at namamahagi ng mga bukas na pinagmulan na 3D printed na mga armas, mga bahagi nito at kartutso na kinarga gamit ng kamay. Lubos na sinusuportahan ng pangkat ang kalayaan sa pananalita na inilapat sa computer code at mga blueprint pati na rin ang kilusang copyleft.

Kilala ang pangkat sa pagbuo at pagpapalabas ng FGC-9, isang praktikal na 3D-printed na karbin na hindi nangangailangan ng mga kontroladong bahagi. Dahil sa anonimong at desentralisadong katangian ng pangkat, walang partikular na ligal na hamon ang inilunsad laban sa DetDisp noong Agosto 2020, sa kabila ng pagkilala nito bilang banta ng mga ahensyang nagpapatupad ng batas.

 Kasaysayan 
Ang Deterrence Dispensed ay isang maluwag na pangkat ng mga tagapagtaguyod ng 3D-printed na baril. Kabilang sa mga miyembro ng pangkat ang isang hindi kilalang Amerikano na may palayaw na "Ivan the Troll" at isang taong gumagamit ng palayaw na "J Stark". Noong Pebrero 2019, pinili ng pangkat ang pangalang "Deterrence Dispensed" bilang pag-uugnay sa grupong Defense Distributed na may kinalaman sa 3D printed na mga armas. Sinasabi ng pangkat na mayroon itong libu-libong miyembro, na marami sa kanila ay nasa mga hurisdiksyon na nagbabawal sa paggawa ng baril na walang lisensya.

Ang Deterrence Dispensed ay lumipat patungo sa mga alternatibong platapormang pangmadla pagkatapos masuspinde mula sa ilang pangunahing mga network. Napanatili ng pangkat ang aktibong presensya sa Twitter at YouTube hanggang sa ipagbawal sila ng parehong platform noong Mayo 2019. Pagkatapos ng kanilang pagbabawal sa YouTube, nagsimulang ibahagi ang Deterrence Dispensed ng kanilang mga bidyo sa GunStreamer, isang pahinarya na nakatuon sa pagbabahagi ng mga bidyo na may kinalaman sa baril. Pinasara ng Reddit ang isang subreddit na nakatutok sa pangkat noong Hulyo ng nasabing taon. Kasunod ng kanilang pagbabawal sa Reddit, ang Deterrence Dispensed ay lumipat sa Tumblr at Keybase, pero isinara ng Tumblr ang kanilang account sa sumunod na buwan. Sa dalawang linggo pagkatapos sumali ang Deterrence Dispensed sa Keybase, sila ang naging ika-anim na pinakasikat na pangkat sa nasabing plataporma pero pinaalis din sila sa Keybase noong Enero 2021, kung saan ang pagkilos na ito ay naiugnay sa mga pagbabago sa patakaran pagkatapos ng pagkuha ng Keybase ng kompanyang Zoom Video Communications.

Noong 2019, sinimulan ding ibahagi ng pangkat ang mga blueprint nito sa spee.ch, isang pahinaryang binuo ng pangkat LBRY na nakatuon sa pagbabahagi ng mga talaksan na ngayo'y hindi na umiiral; ang nasabing pahinarya ay kalauna'y pinalitan ng LBRY.tv. Gumamit din ang pangkat ng Signal, Discord at Internet Relay Chat (IRC).

 Mga disenyo 
Ang Deterrence Dispensed ay kilala sa pagbuo at pagpapalabas ng FGC-9, isang praktikal na 3D-printed na karbin na hindi nangangailangan ng mga kontroladong bahagi. Namamahagi din ang pangkat ng mga blueprint para sa mga AR-15 na riple, isang AKM receiver na tinatawag na "Plastikov", balangkas ng pistola, at isang magazine para sa pistolang Glock. Pinangalanan ng pangkat ang disenyo ng Glock magazine na "Menendez mag" kay Bob Menendez, isang Amerikanong senador mula sa New Jersey na nagtutulak na magsugpo ang online na pagbabahagi ng mga disenyo ng 3D-printed na armas. Noong 2019 ang grupo ay naglabas ng disenyo para sa isang auto sear, isang bahagi na ginagawang ganap na awtomatikong armas ang isang semi-awtomatikong riple. Tinatawag na "Yankee Boogle", ang pangalan ay isang maliwanag na pagu-ugnay sa meme na boogaloo meme na niyakap ng kilusang Boogaloo at iba pang firearms groups.

 Tignan din 
 Defense Distributed sa Wikipediang Ingles
 FGC-9 (uri ng baril) sa Wikipediang Ingles
 Gun control (Pagkontrol sa mga baril) sa Wikipediang Ingles
 Improvised firearm sa Wikipediang Ingles at improbisadong sandatang pumuputok sa Wikipediang Tagalog
 Liberator (uri ng baril) sa Wikipediang Ingles
 Listahan ng mga kapansin-pansin na mga 3D printed na mga armas at bahagi sa Wikipediang Ingles
 Right to keep and bear arms (Karapatang panatilihin at gamitin ang mga armas) sa Wikipediang Ingles

 Mga sanggunian 

 Mga kawing panlabas 


Kategorya:Mga organisasyon
Kategorya:Sandata